Държавен вестник, бр. 94, 2015 г., стр. 53

БРОЙ  94	
Д Ъ Р Ж А В Е Н  В Е С Т Н И К 	
СТР.  53  
НАРЕДБА
за условията, на които трябва да отговарят 
инвестиционните проекти, финансирани с 
държавни заеми, и проектите, кандидатства-
щи за финансиране с държавна гаранция, и 
за реда за тяхното разглеждане
Г л а в а  п ъ р в а
УСЛОВИЯ, НА КОИТО ТРЯБВА ДА ОТГО-
ВАРЯТ ИНВЕСТИЦИОННИТЕ ПРОЕКТИ, 
ФИНАНСИРАНИ С ДЪРЖАВНИ ЗАЕМИ, 
И РЕД ЗА ТЯХНОТО РАЗГЛЕЖДАНЕ
Чл. 1. Инвестиционните проекти, за чието 
финансиране се предвижда сключване на спо-
разумения за външни и вътрешни държавни 
заеми през следващата година, се разглеждат и 
одобряват от Министерския съвет в рамките на 
бюджетната процедура за съответната година.
Чл. 2. Министрите ежегодно представят в 
Министерството на финансите предложени-
ята си за инвестиционните проекти по чл. 1 
в срока, определен от Министерския съвет в 
бюджетната процедура за съответната годи-
на по чл. 67, ал. 1 от Закона за публичните 
финанси.
Чл. 3. Министерският съвет разглежда иска-
нията за финансиране на проекти с държавни 
заеми, които отговарят на следните условия:
1. проектът да съдейства за развитието на 
публичния сектор и икономиката на страната;
2. искането да е придружено от пълно 
описание на проекта – наименование, цели, 
технико-икономическа обосновка, включваща 
финансов и икономически анализи и изведени 
показатели за финансова и за икономическа 
ефективност, очаквани срокове за реализация, 
социално-икономически анализ на очакваните 
резултати от осъществяването му, анализ на 
въздействието върху околната среда; 
3. да е приложен анализ за приложимостта 
на режима по държавните помощи, който 
включва най-малко оценка по чл. 21, ал. 2 и 
3 от Закона за публичните финанси;
4. да е приложено описание на финансовите 
параметри на проекта – всички източници на 
финансиране и размер на съответния финансов 
ресурс, размер на искания заем, срокове и 
начини за усвояване на заема, предварителни 
лихвени условия и погасителна схема, оценка 
за размера на разходите за консултантски и 
административно-управленски услуги, други 
съпътстващи разходи по проекта, източници 
за погасяване на заема;
5. да са представени анализ и оценка за 
влиянието на външното/вътрешното финан-
сиране и разходите по обслужването на заема 
върху бюджета на съответното министерство 
през периода от реализацията на проекта 
до пълното погасяване на заема, като бъдат 
отчетени всички инвестиционни проекти, 
които се изпълняват или предстои да бъдат 
изпълнявани в системата на министерството 
вносител; анализът и оценката следва да са 
отнесени към параметрите, определени в по-
следната средносрочна бюджетна процедура;
6. да са представени анализ и оценка на 
рисковете и мерките за тяхното ограничаване 
при реализацията на проекта;
7. да е предложена схема за осъществяване 
на вътрешноведомствен контрол в съответното 
министерство по отношение на изпълнението 
на проекта.
Чл. 4. Министрите внасят предложенията 
си за инвестиционни проекти в Министер-
ството на финансите с придружително писмо, 
съдържащо информация за:
1. значимостта на проекта за икономиката 
на страната;
2. причините, поради които по проекта 
не е възможно ползването на финансиране/
съфинансиране от фондовете и програмите 
на Европейския съюз, други инвестиционни 
механизми или партньорство с частния сектор;
3. анализ и оценка на действащите заемни 
споразумения, администрирани по бюджета на 
съответното министерство, и възможностите 
за поемане и обслужване на нов дълг;
4. анализ и оценка на влиянието на новото 
заемно финансиране върху общото ниво на 
разходите за съответния сектор;
5. степен на готовност за реализацията 
на проекта;
6. основните изводи от анализа по чл. 3, т. 3.
Чл. 5. (1) Министърът на финансите изготвя 
списък на постъпилите предложения по чл. 2 
и анализ на степента, в която са покрити 
следните критерии:
1. облекчени условия на финансиране или 
настояща стойност на заема под неговия но-
минален размер;
2. минимални административно-управлен-
ски разходи и други съпътстващи разноски 
при реализирането на заема;
3. степен на готовност за реализиране на 
проекта и усвояване на средствата от заема;
4. възможност за формиране на приходи 
при реализацията на проекта, които да бъдат 
използвани като потенциални източници за 
обслужване на заема или за облекчаване на 
неговото обслужване; този критерий не се 
прилага при проекти със социална насоченост;
5. наличие на съвместимост с режима по 
държавните помощи.
(2) Проектите, включени в списъка по 
ал. 1, се внасят за съгласуване в Съвета за 
развитие при Министерския съвет преди 
внасянето им за разглеждане и одобряване 
от Министерския съвет.
Чл. 6. (1) Одобряването на проектите се 
извършва при спазване на ограниченията по 
чл. 29 от Закона за публичните финанси и след 
оценка на влиянието им върху бюджетните 
разходи, бюджетното салдо и операциите в